stanford-oval/wikipedia huggingface dataset:
Tomi Maanoja

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. syyskuuta 1986 (ikä 38)
Syntymäpaikka: Espoo, Suomi
Pelipaikka: maalivahti
Pituus: 195 cm
Paino: 95 kg
Lempinimi: Psyko
Junioriseurat
1993–2001: VJS
2002: AC Vantaa
2003: VJS
Seurat
| Vuodet | Seura | O | (M) |
| 2004–2005 | Allianssi | 2 | (0) |
| 2004 | → FCK Salamat (laina) | 2 | (0) |
| 2005 | → FC Espoo (laina) | 2 | (0) |
| 2006–2008 | Honka | 32 | (0) |
| 2008–2010 | AIK | 26 | (0) |
| 2011 | Honka | 23 | (0) |
| 2012 | Sandefjord | 1 | (0) |
| 2012 | → Sandefjord 2 | 12 | (0) |
| 2013 | RoPS | 25 | (0) |
| 2014–2015 | KuPS | 64 | (0) |
| 2016 | FC Lahti | 12 | (0) |
| 2016 | → HIFK (laina) | 13 | (0) |
| 2017–2018 | HIFK | 30 | (0) |
| 2020 | IF Gnistan | 13 | (0) |
| 2021 | VJS | 13 | (0) |
| Yhteensä | Yhteensä | 270 | (0) |
Maajoukkue
| 2007–2008 | Suomi U21 | 10 | (0) |
| 2009 | Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2021.
Tomi Maanoja (s. 12. syyskuuta 1986 Espoo) on suomalainen entinen jalkapallomaalivahti. Hän edusti Veikkausliigassa kuutta eri seuraa ja pelasi myös Ruotsin ja Norjan pääsarjoissa. Viimeisinä pelivuosinaan hän edusti Kakkosessa pelaavaa Vantaan Jalkapalloseuraa.
Maanoja aloitti uransa pääsarjatasolla Vantaan AC Allianssissa, jonka riveissä hän pelasi ensimmäiset liigaottelunsa kaudella 2005. Seuraavaksi kaudeksi hän siirtyi espoolaiseen FC Honkaan, jonka riveissä hän pelasi kaudella 2006 kakkosmaalivahtina kolme ottelua Tuomas Peltosen loukkaannuttua. Kauden 2007 Maanoja aloitti ykkösmaalivahtina, mutta Maanojan kausi keskeytyi hänen murrettua kätensä. Kuntouduttuaan Maanoja sai loppukaudesta jälleen vastuuta ja tilille kertyi Veikkausliigassa lopulta 14 ottelua, joista Honka ei hävinnyt yhtään.
Maanoja siirtyi Allsvenskaniin AIK:n riveihin kaudella 2008. Debyyttinsä solnalaisten riveissä hän teki 14. elokuuta 2008 GIF Sundsvallin vieraana ottelussa joka päättyi 1–1-tasapeliin. Helmikuussa 2009 pelatussa AIK:n harjoitusottelussa Maanojalta katkesi sääriluu, minkä vuoksi hän joutui olemaan poissa pelikentiltä koko kauden ja jäämään pois alle 21-vuotiaiden EM-lopputurnauksesta. Tammikuussa 2011 Maanoja teki sopimuksen vanhan seuransa FC Hongan kanssa.
Maanoja teki helmikuussa 2012 alkavan kauden kattavan sopimuksen Norjan toiseksi korkeimmalla sarjatasolla Adeccoligaenissa pelaavan Sandefjordin kanssa. Yhden ulkomailla vietetyn kauden jälkeen hän solmi vuoden sopimuksen Rovaniemen Palloseuran kanssa helmikuussa 2013. Sittemmin hän edusti Kuopion Palloseuraa, FC Lahtea ja Helsingin IFK:ta.
Maanoja kuului myös Suomen alle 21-vuotiaiden maajoukkueeseen. Itävaltaa vastaan pelattu ratkaiseva karsintaottelu ikäluokan vuoden 2009 EM-kilpailuihin ratkesi rangaistuspotkukilpailussa, jossa Maanoja torjui kaksi itävaltalaisten yritystä. Ainoan ottelunsa A-maajoukkueessa hän pelasi 4. helmikuuta 2009 ystävyysottelussa Japania vastaan.
Saavutukset

AIK
Allsvenskan: 2009
Ruotsin cup: 2009
Ruotsin supercup: 2010
Honka
Liigacup: 2011
RoPS
Suomen Cup: 2013
FC Lahti
Liigacup: 2016
Aiheesta muualla

Kuvia tai muita tiedostoja aiheesta Tomi Maanoja Wikimedia Commonsissa
Tommy Lee Jonesin filmografia

Tämä on luettelo Tommy Lee Jonesin filmografiasta ja palkinnoista.
Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Huomioita |
| --- | --- | --- | --- | --- |
| 1971–1977 | One Life to Live | One Life to Live | tohtori Mark Toland |  |
| 1975 | Barnaby Jones | Barnaby Jones | tohtori Jim Melford | Jakso: "Fatal Witness" |
| 1976 | Baretta | Baretta | Sharky | Jakso: "Dead Man Out" |
| 1976 | Charlien enkelit | Charlie's Angels | Aram Kolegian | Jakso: "Charlie's Angels" |
| 1976 | Family | Family | David Needham | Jakso: "Coming of Age" |
Palkinnot

1981: Golden Globe -ehdokkuus elokuvasta Coal Miner's Daughter (paras miesnäyttelijä musikaalissa/komediassa)
1983: Emmy -palkinto televisioelokuvasta The Executioner's Song (paras miespääosa televisioelokuvassa tai minisarjassa)
1989: Emmy -ehdokkuus minisarjasta Lonesome Dove (paras miespääosa televisioelokuvassa tai minisarjassa)
1990: Golden Globe -ehdokkuus minisarjasta Lonesome Dove (paras miessivuosa televisiosarjassa, -elokuvassa tai minisarjassa)
1992: Oscar -ehdokkuus elokuvasta JFK (paras miessivuosa)
1993: BAFTA -ehdokkuus elokuvasta JFK (paras miessivuosa)
1994: Oscar -palkinto elokuvasta The Fugitive (paras miessivuosa)
1994: BAFTA -ehdokkuus elokuvasta The Fugitive (paras miessivuosa)
1994: Golden Globe -palkinto elokuvasta The Fugitive (paras miessivuosa)
1994: MTV Movie Award -palkinto elokuvasta The Fugitive (paras on-screen duo, Harrison Ford ja Tommy Lee Jones)
1995: MTV Movie Award -ehdokkuus elokuvasta Blown Away (paras paha hahmo)
1996: MTV Movie Award -ehdokkuus elokuvasta Batman Forever (paras paha hahmo)
1998: MTV Movie Award -ehdokkuus elokuvasta Men in Black (paras on-screen duo, Will Smith ja Tommy Lee Jones)
2005: Cannesin elokuvafestivaalien palkinto elokuvasta Los Tres entierros de Melchiades Estrada (paras miesnäyttelijä)
2005: Cannesin elokuvafestivaalien ehdokkuus elokuvasta Los Tres entierros de Melchiades Estrada (Kultainen Palmu)
Tynkäparlamentti

Tynkäparlamentti (engl. Rump parliament) tarkoittaa Englannin parlamentin alahuonetta sen jälkeen kun Oliver Cromwell oli 6. joulukuuta 1648 karkottanut siitä presbyteerijäsenet ja jäljelle jäi 80 riippumatonta.
Samaa nimitystä (saks. Rumpfparlament) käytetään Frankfurtin kansalliskokouksen radikaalin ryhmän 6.–18. kesäkuuta 1849 Stuttgartissa jatkamasta kokouksesta sen jälkeen kun muut jäsenet olivat eronneet kansalliskokouksesta.
Tynkkynen

Tynkkynen on muun muassa seuraavien suomalaisten henkilöiden sukunimi:
Juha Tynkkynen (s. 1954), radiotoimittaja, Broadcasters-tuotantoyhtiön perustaja
Leo Tynkkynen (1934–1971), pikaluistelija
Lilli Porthan, o.s. Tynkkynen (1874–1967), satukirjailija
Marjut Tynkkynen (s. 1961), harmonikkataiteilija
Merja Tynkkynen, kirjailija
Olli Tynkkynen (s. 1994), jalkapalloilija
Oras Tynkkynen (s. 1977), tamperelainen Vihreiden ent. kansanedustaja ja kaupunginvaltuutettu
Otto Tynkkynen (1891–1956), jääkärikapteeni
P. J. Tynkkynen, runoilija ja arkkiveisujen tekijä
Sebastian Tynkkynen (s. 1989), poliitikko, Perussuomalaisten kansanedustaja
Valtteri Tynkkynen (s. 1971), YUP-yhtyeen basisti
Veli-Pekka Tynkkynen (s. 1972), Venäjän ympäristöpolitiikan professori
Vesa Tynkkynen (s. 1954), kenraalimajuri, entinen Maanpuolustuskorkeakoulun rehtori
Vilho Tynkkynen (1900–1966), opettaja, toimittaja, tietokirjailija ja nuorisoseuravaikuttaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tie 58 (Viro)

Kantatie 58 kulkee Länsi-Virossa Pärnumaalla Põhja-Pärnumaan kunnassa Kergun kylästä kantatien 27 loppupisteestä Pärnjõen kylään valtatielle 5.
Tien kulku

Kantatie 58 kulkee seuraavien maakuntien ja kuntien alueella:
Tien kulku > Pärnumaa

Põhja-Pärnumaan kunta
Triana Iglesias

| Triana Iglesias |
| --- | --- |

Henkilötiedot
Syntynyt: 18. maaliskuuta 1982 
Aiheesta muualla
Kotisivu
Triana Iglesias Holten (s. 19. maaliskuuta 1982) on norjalainen näyttelijä, juontaja ja malli. Hän on näytellyt muun muassa norjalaisessa komediaelokuvassa Tina & Bettina sekä esiintynyt Madconin musiikkivideoilla. Iglesias on juontanut Norjan Paratiisihotellia sen kaikilla kahdeksalla tuotantokaudella ja osallistunut Norjan Tanssii tähtien kanssa -ohjelmaan. Hän on esiintynyt mallina muun muassa Playboy- ja FHM-lehtien eri maiden versioissa sekä ruotsalaisen alppihiihtäjä Jon Olssonin suksissa. Iglesias on seurustellut kesästä 2015 lähtien suomalaisen rap-artisti Mikael Gabrielin kanssa ja he kihlautuivat joulukuun lopussa 2016.
Aiheesta muualla

Virallinen sivusto (Arkistoitu – Internet Archive)
Filmweb.no
Triana Iglesias Internet Movie Databasessa. (englanniksi)
Tänään (televisio-ohjelma)

Tänään oli Peter Nymanin juontama, Kolmoskanavalla vuosina 1989–1990 esitetty ajankohtaisohjelma. Ohjelma oli Tänään, tässä ja nyt -ohjelman seuraaja.
Ohjelma lähetettiin joka arkipäivä kello 17.30–18.00. Ennen varsinaista lähetystä esitettiin kello 16.45 ennakkotietoja ohjelman aiheista. Ohjelmassa käsiteltiin päivän ajankohtaisia aiheita. Sen lopussa oli säätiedotus ja Kolmoskanavan illan ohjelmakaavio.
Tie 55 (Viro)

Kantatie 55 kulkee Etelä-Virossa Mulgin kunnassa valtatieltä 6 Latvian rajalle. Se alkaa Lasarin kylästä, kulkee Mõisakülan kaupungin läpi ja päättyy Umbsoon kylässä rajalle.  Tie on 4,4 kilometriä pitkä.
Tien kulku

Kantatie 55 kulkee seuraavien maakuntien ja kuntien kautta:
Tien kulku > Viljandimaa

Mulgin kunta
The Chemical Brothers

| The Chemical Brothers |
| --- | --- |
 The Chemical Brothers. Ed Simons (vas.) ja Tom Rowlands.
Tiedot
Toiminnassa:  1991–
Tyylilaji:  Neo-psychedelia big beat tekno electronica dance trip hop house alternative dance
Kotipaikka:   Manchester, Iso-Brtitannia
Laulukieli:  englanti
Jäsenet:  Tom Rowlands   Ed Simons  
Levy-yhtiö:  Junior Boy's Own   Astralwerks   Freestyle Dust  
Aiheesta muualla
Kotisivut
Infobox OKNimi-testi OK: 
The Chemical Brothers on brittiläinen Tom Rowlandsin (Thomas Owen Mostyn Rowlands) ja Ed Simonsin (Edmund John Simons) muodostama konemusiikkia soittava yhtye. The Prodigyn ja Daft Punkin ohella yhtye on tuonut konemusiikin klubeilta massojen tietoisuuteen ja tuonut lavaesiintymiseen ja musiikkiin vaikutteita myös rockmusiikista. Chemical Brothersin musiikissa yhdistyvät house, big beat, trip hop ja breakbeat. Yhtyeen tunnetuimpia kappaleita ovat muun muassa Setting Sun, Block Rockin' Beats, Hey Boy Hey Girl, Let Forever Be ja Galvanize.
Yhtye muodostuu kahdesta englantilaisesta miehestä nimeltään Tom Rowlands ja Ed Simons. Yhtye on myös tunnettu nimellä Dust Brothers, mutta nimestä johtuneen oikeusjutun jälkeen nimi vaihdettiin Chemical Brothersiksi.
Chemical Brothersin ensimmäinen albumi, Exit Planet Dust saavutti suosiota vuonna 1995. Levyn suosituimmat ja tunnetuimmat kappaleet ovat "Life Is Sweet" ja "Chemical Beats". Exit Planet Dustia seurasi vuonna 1997 myös suosittu albumi Dig Your Own Hole, jonka tunnetuin kappale on "Block Rocking Beats". Myös kappale "Setting Sun" sai suosiota. Todellisen läpimurron Chemical Brothers teki vuonna 1999 kappaleellaan "Hey Boy Hey Girl", jota seurasi todella hyvin myynyt albumi Surrender. Myös "Let Forever Be", jolla Oasiksen Noel Gallagher vieraili laulajana, oli suosittu.
Sittemmin The Chemical Brothers on julkaissut neljä albumia, jotka ovat Come With Us (2002), Push the Button (2005), We Are the Night (2007) sekä Further (2010). Come With Us -albumilta tunnetuimmat kappaleet ovat "Star Guitar" ja "The Test". Push the Buttonilta julkaistu "Galvanize"-single nousi yhtyeen tunnetuimpien kappaleiden joukkoon.
Suomessa kaksikko piipahti elokuussa 2010 Helsingissä järjestetyssä Flow festival -tapahtumassa.
Yhtye on tehnyt vuonna 2011 tehtyyn Hanna-trilleriin kaikki soundtrackit.
Diskografia > Albumit

Exit Planet Dust (1995)
Dig Your Own Hole (1997)
Surrender (1999)
Come with Us (2002)
Push the Button (2005)
We Are the Night (2007)
Further (2010)
Born in the Echoes (2015)
No Geography (2019)
For That Beautiful Feeling (2023)
Diskografia > Kokoelmat

Live at the Social Volume 1 (1996)
Radio 1 Anti-Nazi Mix (1997)
Brothers Gonna Work It Out (1998)
In Glint (2002)
Singles 93–03 (2003)
The Remixes Volume 6 (2005)
Live 05 (2005)
Brotherhood (2008)
Diskografia > Singlet

1995 "Leave Home" #17 UK
1995 "Life is Sweet" #25 UK
1996 "Loops of Fury" #13 UK
1996 "Setting Sun" #1 UK, #80 US
1997 "Block Rockin' Beats" #1 UK
1997 "Elektrobank" #17 UK
1997 "The Private Psychedelic Reel"
1999 "Hey Boy Hey Girl" #3 UK
1999 "Let Forever Be" #9 UK
1999 "Out of Control" #21 UK
2000 "Music:Response"
2001 "It Began in Afrika" #8 UK
2002 "Star Guitar" #8 UK
2002 "Come with Us/The Test" #14 UK
2002 "Come with Us Japan Only EP"
2002 "American EP"
2003 "The Golden Path" #17 UK
2003 "Get Yourself High"
2005 "Galvanize" #3 UK
2005 "Believe" #18 UK
2005 "The Boxer" #41 UK
2005 "Live '05" (vain digitaalisessa latauksessa)
2007 "Do It Again" #12 UK
2007 "The Salmon Dance"
2009 "Midnight Madness"
2010 "Escape Velocity"
2010 "Swoon"
2010 "Another World"
2010 "Horse Power"
2019 "Got To Keep On"
Aiheesta muualla

Virallinen kotisivusto
Planet Dust (Arkistoitu – Internet Archive)
Got Glint?
The Chemical Brothers Last.fm:ssä (englanniksi)
Toyota TF103

| Toyota TF103 |
| --- | --- |

Talli:   Toyota
Suunnittelija(t):   Gustav Brunner
Kuljettajat:  22.  Olivier Panis 23.  Cristiano da Matta
Testikuljettajat:   Ricardo Zonta  Ryan Briscoe
Teknisiä tietoja
Renkaat:  M Michelin
Polttoaine:  Esso
Runko:  Hiilikuitumonokokki
Moottori:  Toyota RVX03 3,0 l 90° V10
Voimansiirto:  Toyota 7-vaihteinen puoliautomaattinen pituusuuntainen vaihdelaatikko
Kilpailuhistoria
Debyytti:  Australian GP 2003
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  16 (8.)
Valmistajien maailmanmestaruuksia:  0
Kuljettajien maailmanmestaruuksia:  0
Toyota TF103 oli Toyotan Formula 1 -tallin auto, jota talli käytti kaudella 2003. Auto oli Toyota-tallin kolmas, mutta vasta toinen, jota käytettiin kilpailemiseen. Autossa käytettiin Michelinin renkaita. Tallin kuljettajina ajoivat Olivier Panis ja Cristiano da Matta.
Toyota TF103:n ohjauspyörä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Toyota | Toyota | M |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA | USA | JPN | 16 | 8. |
| 2003 | Toyota | Toyota | M |  Olivier Panis | Kesk. | Kesk. | Kesk. | 9 | Kesk. | Kesk. | 13 | 8 | Kesk. | 8 | 11 | 5 | Kesk. | Kesk. | Kesk. | 10 | 16 | 8. |
| 2003 | Toyota | Toyota | M |  Cristiano da Matta | Kesk. | 11 | 10 | 12 | 6 | 10 | 9 | 11† | Kesk. | 11 | 7 | 6 | 11 | Kesk. | 9 | 7 | 16 | 8. |
Aiheesta muualla

Kuvia tai muita tiedostoja aiheesta Toyota TF103 Wikimedia Commonsissa
Autot, jotka kilpailivat Formula 1 -kaudella 2003
Ferrari F2002B
F2003-GA
Williams FW25
McLaren MP4-17D
Renault R23/R23B
Sauber C22
Jordan EJ13
Jaguar R4
BAR 005
Minardi PS03
Toyota TF103
Tie 60 (Viro)

Kantatie 60 kulkee Länsi-Virossa Pärnusta valtatieltä 4 Audrun kautta Läänerannan kunnan Lihulaan valtatielle 10. Pärnun päässä tie on noin kolmen kilometrin matkalla nelikaistainen.
Tien kulku

Kantatie 60 kulkee seuraavien maakuntien ja kuntien alueella:
Tien kulku > Pärnumaa

Pärnun kaupunki
Läänerannan kunta
Trials Rising

| Trials Rising |
| --- | --- |

Kehittäjä:  RedLynx ja Ubisoft Kiova
Julkaisija:  Ubisoft
Jakelija:  Humble Store, Steam, Epic Games Store, Google Stadia, Microsoft Store, Ubisoft Store, PlayStation Store ja Amazon Luna
Pelisarja:  Trials
Julkaistu:   26. helmikuuta 2019
Lajityyppi:  ajopeli
Pelimuoto:  moninpeli ja yksinpeli
Ikäluokitus:  ESRB: Teini-ikäisille  USK 12, USK 12 ja USK 12 
Alusta:  Nintendo Switch, PlayStation 4, Xbox One, Windows
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Trials Rising on RedLynxin ja Ubisoft Kiovan kehittämä Ubisoftin julkaisema moottoripyöräpeli, joka on osa Trials-videopelisarjaa. Peli julkaistiin 26. helmikuuta 2019 PlayStation 4-, Xbox One-, Nintendo Switch- ja Windows-alustoille. Se seuraa sarjassa vuonna 2014 julkaistua Trials Fusionia, ja se on ensimmäinen RedLynxin julkaisema peli Nintendo Switchillä.
Pelissä pelaaja hallinnoi moottoripyörää kaksiulotteista ja kolmiulotteista maailmaa yhdistävissä kentissä pelisarjalle ominaiseen tapaan. Pelissä on yhteensä yli 120 valmista kenttää, ja pelaajien itse tekemiä kenttiä on mahdollista jakaa internetin välityksellä. Valmiit kentät sijoittuvat kohteisiin ympäri maailmaa, sisältäen myös tunnettuja maamerkkejä kuten Eiffel-tornin, Himalajan vuoriston ja Rooman Colosseumin. Suomen kohdalla pelissä on metsään sijoittuva kenttä, jonka taustalla näkyy muun muassa mäkihyppytorni. Lisää kenttiä julkaistaan lisäksi myöhemmin ladattavana sisältönä.
Pelin uutuuksiin kuuluu muun muassa Tandem Bike -pelimoodi, jossa kaksi pelaajaa voi ohjata samaa moottoripyörää. Myös pelihahmojen kustomointimahdollisuuksia on huomattavasti aiempia pelisarjan osia enemmän.
Aiheesta muualla

Trials Rising MobyGamesissa (englanniksi)
Tom Stoppard

Tom Stoppard vuonna 2007
Tom Stoppard, oik. Thomas Straussler (s. 3. heinäkuuta[lähde? ] 1937 Zlín, Tšekkoslovakia) OM CBE,[lähde? ] on brittiläinen näytelmäkirjailija ja elokuvakäsikirjoittaja.
Stoppard syntyi Tšekkoslovakiassa juutalaiseen perheeseen.[lähde? ] Hän päätyi maanpakolaisena Singaporeen ja 1946 Britanniaan. Hän menetti lapsena isänsä, joka kuoli japanilaisten sotavankina[lähde? ]. Hän lopetti koulun 17-vuotiaana[lähde? ] ja työskenteli myöhemmn toimittajana.
Stoppardin tunnetuimpia teoksia on 1966 kantaesityksensä saanut näytelmä Rosencrantz & Guildenstern Are Dead, jota on esitetty suomeksi nimellä Haukat ja haikarat. Muita Suomessa nähtyjä Stoppardin näytelmiä ovat Arkadia (Suomen Kansallisteatteri 1994, suom. Rauno Ekholm, ohj. Antti Einari Halonen) ja Rock’n’Roll (Helsingin Kaupunginteatteri 2008, suom. Kersti Juva, ohj. Kari Rentola).
Stoppardin käsikirjoittamia elokuvia ovat Brazil – tämän hetken tuolla puolen (1985) ja Rakastunut Shakespeare (1998). Hänet nimitettiin Ansioritarikunnan jäseneksi vuonna 2000.[lähde? ]
Stoppardille on myönnetty muun muassa Oscar, Golden Globe, useita Tony-palkintoja, Venetsian elokuvajuhlien Kultainen leijona ja Berliinin elokuvajuhlien Hopeinen karhu.[lähde? ]
Teokset > Suomennetut näytelmät

Haukat ja haikarat
Arkadia, suom. Rauno Ekholm Suomen Kansallisteatteri 1994 (Näytelmämoniste)
Rock’n’Roll
Se tärkein (The real thing), suom. Liisa Ryömä, Pirkko-Liisa Sand. Helsinki: Työväen Näyttämöiden Liitto 1985 (Näytelmämoniste)
Rosencrantz ja Gyldenstern ovat kuolleet (Rosencrantz and Guildenstern are dead), suom. Heikki Eteläpää, Helsinki: Suomen Teatteriliitto [i.a.] (Näytelmämoniste) – Videokasettina Teatterikorkeakoulu 2000 (opinnäyte, taltiointi: Kulttuuritalo, Alppisali)
Tango
Paraatipäivä (On the Razzle, 1981); suomennos Esko Elstelä. Helsinki: Suomen Teatteriliitto 1983 (Näytelmämoniste. Näytelmä perustuu Johann Nestroyn näytelmään Einen Jux will er sich machen)
Albertin silta, Helsinki: Yleisradio 1968 (Moniste)
Ole sä Ilona – mä olen Onni, Helsinki: Yleisradio 1970 (Moniste)
Erillisrauha (A separate peace), suom. Ritva Arvelo, Helsinki: Yleisradio 1983
Filmografia (käsikirjoitukset)

Three Men in a Boat, ohjaus: Stephen Frears, 1975
Kohti auringonlaskua (Eine Reise ins Licht) ohjaus: Rainer Werner Fassbinder, 1978
Inhimillinen tekijä (The Human Factor), ohjaus: Otto Preminger 1979
"Brazil" – tämän hetken tuolla puolen (Brazil) ohjaus: Terry Gilliam, 1985
Auringon valtakunta (Empire of the Sun) ohjaus: Steven Spielberg, 1987
Rosencrantz ja Guildenstern ovat kuollee (Rosencrantz and Guildenstern Are Dead) ohjaus: Tom Stoppard,1990 (perustuu Stoppardin saman nimiseen näytelmään)
Sankari vai vakooja (The Russia House) ohjaus: Fred Schepisi, 1990
Billy Bathgate, ohjaus: Robert Benton , 1992
Poodle Springs – kuolema aavikolla (Poodle Springs) ohjaus: Bob Rafelson, 1998
Rakastunut Shakespeare (Shakespeare in Love) ohjaus: John Madden, 1998
Enigma, ohjaus: Michael Apted, 200
Anna Karenina, ohjaus: John Wright, 2013
Tulppaanikuume (Tulip Fever) ohjaus: Justin Chadwick , 2017
Aiheesta muualla

Tom Stoppard Internet Movie Databasessa. (englanniksi)
Thunderbolt (yhtye)

| Thunderbolt> Tiedot |
| --- | --- |
Toiminnassa:  1993–2007
Tyylilaji:  black metal
Kotipaikka:  Głogów, Puola
Laulukieli:  englanti
Jäsenet:  Paimon, laulu, kitara   Necrosodom, laulu, kitara   Triumphator, bassokitara   Stormblast, rummut  
Levy-yhtiö:  Old Legend Productions, 1999   Ancestral Research Records, 2001   Resistance Records, 2001   Agonia Records, 2003-2007  
Infobox OKNimi-testi OK: 
Thunderbolt on puolalainen vuosina 1993-2007 toiminut black metal -yhtye, joka perustettiin Głogówissa Puolassa.
Kokoonpano

Viimeisin tunnettu kokoonpano
Paimon – laulu, kitara
Necrosodom – laulu, kitara
Triumphator – bassokitara
Stormblast – rummut
Entiset jäsenet
Mitloff – rummut (sessio)
Jacek Melnicki – kitara, kosketinsoitin (sessio)
Uldor – rummut
Wrathyr – laulu
Galan Dracos – bassokitara
Andrzej "D." Zdrojewski – bassokitara
Diskografia

Studioalbumit
The Sons of the Darkness (2001,  Resistance Records, Apocalypse Productions)
The Burning Deed of Deceit (2003,  Agonia Records)
Inhuman Ritual Massmurder (2004,  Agonia Records)
Apocalyptic Doom (2007,  Agonia Records)
EP:t
Black Clouds Over Dark Majesty (1999,  Old Legend Productions)
Demot
Beyond Christianity (1996,  omakustanne)
Split Demo '97 (Eastclan Production, Kataxu-split)
Split-albumit
Thunderbolt / Kataxu (2001,  Ancestral Research Records, Kataxu-split)
Aiheesta muualla

Thunderbolt (yhtye) Encyclopaedia Metallumissa (englanniksi)
Thunderbolt
| --- | --- |
Studioalbumit::   The Sons of the Darkness  The Burning Deed of Deceit  Inhuman Ritual Massmurder  Apocalyptic Doom 
EP:t:  Black Clouds Over Dark Majesty
Split-albumit:  Thunderbolt / Kataxu
Demot:   Beyond Christianity  Split Demo '97 
Katso myös:   Azarath  Riverside  Sunwheel  Hate  Infernal War  Honor  Arkona  Anima Damnata  Darkstorm
Tie 53 (Viro)

Kantatie 53 kulkee Keski-Virossa Viljandin kaupungin eteläpuolella Viljandin kunnan Vardjan kylässä. Se on yksi Viron lyhyimmistä kantateistä: tien pituus on 3,6 kilometriä. Tie yhdistää kantatiet 52 ja 49 toisiinsa.
Tien kulku

Kantatie 53 kulkee seuraavien maakuntien ja kuntien kautta:
Tien kulku > Viljandimaa

Viljandin kunta
Tulen arvoitus

| Tulen arvoitus |
| --- | --- |
Kirjailija:  Henning Mankell
Kieli:  ruotsi
Genre:  nuortenkirja, lastenkirja
Julkaistu:  2001
Ulkoasu:  sidottu
Sarja: Sofia-sarja
Edeltävä:  Tulen salaisuus
Seuraava:  Tulen raivo
Löydä lisää kirjojaKirjallisuuden teemasivulta
Tulen arvoitus on Henning Mankellin kirjoittama lasten- ja nuortenkirja. Se on jatkoa teokselle Tulen salaisuus. Kirjasarjan kolmas osa on Tulen raivo.
Sofia on jo aiemmin menettänyt yhden sisaristaan, kun tämä kuoli astuttuaan miinaan. Tässä kirjassa Sofian toinen sisar Rosa menehtyy aidsiin. Sofia aloittaa myös ensimmäisen seurustelusuhteensa.
Aiheesta muualla

Teoksen esittely WSOY:n sivulla[vanhentunut linkki]
Tuoksuasteri

| Tuoksuasteri |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  asteridit
Lahko::  Asterales
Heimo::  Asterikasvit
Suku::  Amerikanasterit Symphyotrichum
Laji::  novae-angliae
Kaksiosainen nimi
 Symphyotrichum novae-angliae  (L.) G.L.Nesom 
Katso myös
   Tuoksuasteri Commonsissa 
Infobox OKVirheellinen NIMI-arvo: 
Tuoksuasteri (Symphyotrichum novae-angliae, syn. Aster novae-angliae) on monivuotinen asterikasvilaji. Sitä käytetään koristekasvina.
Tuoksuasteri kasvaa 100–180 senttimetriä korkeaksi. Sen varsi haaroo yläosasta ja muodostaa sarjamaisen mykeröstön. Mykerön kehräkukat ovat kellertäviä, kielimäiset laitakukat ovat tummanpunaisia tai joskus purppuranpunaisia, violetteja tai valkoisia.
Tuoksuasteri esiintyy alkuperäisenä Pohjois-Amerikassa, Yhdysvalloissa ja itäisessä Kanadassa. Se esiintyy myös tulokaslajina yli puolessa Euroopan maista.
Aiheesta muualla

Suomen Lajitietokeskus: Tuoksuasteri – Symphyotrichum novae-angliae